En o sieglo XVIII y primerías d'o sieglo XIX, l'arte y a literatura estatounitenses prenioron a mayoría d'os suyos rasgos d'Europa. Escritors como Nathaniel Hawthorne, Edgar Allan Poe u Henry David Thoreau creyoron a meyatos d'o sieglo XIX una nueva escuela literaria estatounitense. Mark Twain y o poeta Walt Whitman estioron importants feguras d'a segunda metat d'ixe mesmo sieglo; Emily Dickinson, quasi esconoixita mientres a suya vida, ye ghue considerata como una poetisa esencial en a literatura estatounitense.[179] Bellas obras que han puesto replegar o sentimiento y caracter nacional como Moby-Dick (1851) de Herman Melville, The Adventures of Huckleberry Finn (1885) de Twain u The Great Gatsby de F. Scott Fitzgerald, se dicen a vegatas a "Gran Novela Americana".